钦定古今图书集成/理学汇编/学行典/第271卷 > 伍云
## 钦定古今图书集成/理学汇编/学行典/第271卷 > 伍云

按《明外史隐逸传》：“伍云，字光宇，新会人。少负气，无所
推让。既受学陈献章，痛除旧习，约己以进，曰：‘不自树，
不如死也’。山南有大江，自以意为钓艇，置琴一张及
诸供具，遇良夜，乘艇独钓，或设茗招献章共啜。云长
啸赋诗，献章叩舷和答，悠然忘返。后即所居北岩为
庐，杜门息交，读书其中。别于白沙筑草屋三间，往来”
居之。为人笃孝友，严祀事，乡人莫不重之。